изпълнителят прехвърли или предостави своето право на отдаване под наем по отношение на звукозапис, оригинал или копие от филм на продуцент на звукозаписи или филми, този автор или изпълнител запазва правото да получава справедливо възнаграждение за отдаването под наем.
 2. Авторите или изпълнителите не могат да се отказват от правото да получават справедливо възнаграждение за отдаването под наем.
 3. Управлението на правото на получаване на справедливо възнаграждение може да бъде поверено на организации за колективно управление, които представляват авторите или изпълнителите.
 4. Страните могат да регулират възможността и степента, до която управлението на правото на получаване на справедливо възнаграждение от страна на организации за колективно управление е задължително, както и въпроса кой може да претендира или събира това възнаграждение.
 Член 180
 Закрила на компютърни програми
 1. Страните закрилят с авторско право компютърните програми като литературни произведения по смисъла на Бернската конвенция. За целите на настоящата разпоредба понятието „компютърни програми“ включва подготвителния материал за разработването им.
 2. Закрилата в съответствие с настоящото споразумение се прилага по отношение на обективираната в каквато и да е форма компютърна програма. Идеите и принципите, които са заложени в който и да е елемент на компютърна програма, включително тези, които са заложени в нейните интерфейси, не се закрилят с авторско право по силата на настоящото споразумение.
 3. Компютърна програма се закриля, ако е оригинална в смисъл, че е собствена интелектуална творба на автора. Не се прилагат никакви други критерии, за да се определи дали тя може да се ползва със закрила.
 Член 181
 Авторство на компютърните програми
 1. Авторът на компютърна програма е физическото лице или групата от физически лица, които са създали програмата, или — когато законодателството на страните го допуска — юридическото лице, определено като носител на правото съгласно посоченото законодателство.
 2. Изключителните права върху компютърна програма, създадена съвместно от група физически лица, им принадлежат общо.
 3. В случаите, когато колективните произведения се признават от законодателството на страните, за автор се счита лицето, което по силата на законодателството на страните се счита за създател на произведението.
 4. Когато компютърната програма е създадена от служител в изпълнение на неговите задължения или по указания, дадени от неговия работодател, работодателят има изключително право да упражнява всички имуществени права върху програмата, освен ако с договор не е предвидено друго.
 Член 182
 Ограничени действия, свързани с компютърни програми
 При спазване на разпоредбите на членове 183 и 184 от настоящото споразумение изключителните права на носителя на правата по смисъла на член 181 включват правото да извършва или да разрешава:
 а)
 постоянното или временното възпроизвеждане на компютърна програма по какъвто и да е начин и в каквато и да е форма, изцяло или отчасти. Доколкото действията по зареждане, изобразяване на екран, изпълняване, предаване на разстояние или съхраняване на компютърната програма налагат такова възпроизвеждане, тези действия изискват разрешението на носителя на правата;
 б)
 превеждането, адаптирането, обработката и всякакво друго изменяне на компютърна програма и възпроизвеждането на съответните резултати, без да се накърняват правата на лицето, което изменя програмата;
 в)
 всяка форма на публично разпространение, включително отдаването под наем, на оригинална компютърна програма